Arachnion alborosellum

Arachnion alborosellum (Verwoerd; 1926) is 'n stuifbalspesie wat inheems aan Suid-Afrika is.

Dit is eers in 1926 deur Len Verwoerd beskryf, wat dit in die veld naby Brandfort (Vrystaat) aangetref het.

Die spoorvrug is 1,5 tot 2,0 cm in diameter. Dit is boaards, sittend, min of meer bolvormig en het 'n penworteltjie. Die periedium is glad en wit met 'n rose tint wat by ouer herbariumeksemplare ligter word of heeltemal verdwyn. Dit is baie dun en papieragtig. Die spoorklos is persagtig en word grysagtif wit. Dit bestaan uit klein peridiole. Dit is onreëlmatig in vorm en grootte. Dit bestaan uit die peridiole gemeng met wat fungusweefsel. Die spore is bolvormig, 3,6-4,5 μm in diameter, met 'n betreklik dun en lank steeltjie. Die oppervlakte is glad en baie liggekleur.

Verwysings

Kategorie:Swamflora van Suid-Afrika